Document ID: 32002R1146

Nõukogu määrus (EÜ) nr 1146/2002,
25. juuni 2002,
millega muudetakse määrust (EÜ) nr 3050/95 õhusõidukite ehitamiseks, hooldamiseks ja remondiks mõeldud teatavate toodete suhtes kehtivate ühise tollitariifistiku ühepoolsete maksumäärade kohaldamise ajutise peatamise kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 26,
võttes arvesse komisjoni ettepanekut
ning arvestades järgmist:
(1) Määrusega (EÜ) nr 3050/95 [1] peatati täielikult õhusõidukite ehitamiseks, hooldamiseks ja remondiks mõeldud teatavate toodete suhtes kehtivad ühise tollitariifistiku ühepoolsed maksumäärad. Imporditollimaksud kõnealuste toodete osas peatatakse siiski ainult juhul, kui neid tooteid peab eesmärgipärase kasutamise suhtes kontrollima järgmiste määruste alusel: 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik [2] (edaspidi "tolliseadustik") ja komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [3] see tähendab, et kontrollitakse toodete kasutamist ainult õhusõidukitel.
(2) Samalaadsed tariifide kohaldamise peatamised koos samade tolliseadustiku eesmärgipärase kasutuse sätetega kehtestati koondnomenklatuuri eelsätete II jao B osaga tulenevalt GATTi õhusõidukite alasest lepingust. Kõnealuste toodete eesmärgipärase kasutamise sätted hõlmasid mitte ainult tsiviilõhusõidukite, vaid ka tsiviillennunduses kasutatavate maapealse lennutreeningu seadmete tootmist, remontimist, tehnilist hooldust, ümberehitamist, uuendamist või muutmist.
(3) Eespoolnimetatut silmas pidades on vaja muuta määrust (EÜ) nr 3050/95, et viia selle eesmärgipärase kasutamise sätted vastavusse kaupade koondnomenklatuuri sätetega ning laiendada määrusega (EÜ) nr 3050/95 kehtestatud ühise tollitariifistiku ühepoolsete maksumäärade kohaldamise peatamist nii, et see hõlmaks tsiviillennunduses kasutatavad maapealse lennutreeningu seadmed. Laiendamine lihtsustab ka ettevõtjate ja tolli tööd eesmärgipärase kasutamise korraldamisel ja kontrollimisel.
(4) Võttes arvesse käesoleva määruse majanduslikku tähtsust, on vaja tugineda Euroopa Liidu lepingule ja Euroopa ühenduste asutamislepingutele lisatud protokolli (riikide parlamentide funktsiooni kohta Euroopa Liidus) I jao punktis 3 sätestatud kiireloomulisuse alusele,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 3050/95 artikli 1 esimene lause asendatakse järgmisega: "Lisas loetletud toodete suhtes kehtivad ühise tollitariifistiku ühepoolsed maksumäärad peatatakse täielikult, tingimusel et kõnealused tooted on mõeldud rohkem kui 2000 kilogrammise tühimassiga õhusõidukite ja tsiviillennunduses kasutatavate maapealse lennutreeningu seadmete ehitamiseks, hooldamiseks ja remondiks."
Artikkel 2
Käesolev määrus jõustub Euroopa Ühenduste Teatajas avaldamise päeval.
Seda kohaldatakse alates 1. juulist 2002.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 25. juuni 2002

Labels: 1
7
3
8
15